

TROLLBRØLET november 2013.

**Kjære foreldre!**

Det har virkelig vært trollbrøl på Trollklubben denne måneden. Trolltema ble til litt tilfeldig en dag vi var på vei bort til Pølseplassen. Vi tok en liten avstikker og der var det noen som trodde en diger trerot liknet på huset til Trollfar. Slik ble det mye fantaseringer av og det endte opp med mange rop til Trollfar inni skogen. Vi så til og med hårbørsten hans og brua, som de tre bukkene gikk over i eventyret.

Av dette har det utviklet seg mer og mer Troll. Vi har fått trollhaler, lekt trollmor med sine elleve små troll, gått i Trollskole og lært å brøle ,hørt om *«Askeladden som kappåt med trollet*», *« Bukkene Bruse*», danset til «Dovregubbens hall», hatt Trollfest, søkt opp Trollfar i trollskogen, ropt på Trollfar, tegnet Trollfar og snakket om at troll kan være både sinte , dumme og kanskje til og med redde…

Flere dager har vi skapt magiske øyeblikk og laget effektfulle kulisser til formidling av eventyr.

En dag fikk vi besøk av Alf Prøysen i samling. Han fortalte oss det ukrainske eventyret om «Skinnvotten». Ved hjelp av både smådyr og en vott satt barna stille som mus og fulgte med.

Ved arbeidet med eventyr har vi sett barna skape en lekekultur utfra nettopp disse opplevelsene. Barna har lekt troll og vært små dyr inni votten. De har tatt eventyrene med seg videre inn i leken og bearbeidet det på sin måte. De har, med andre ord, skapt sin egen eventyrkultur, som Rammeplanen uttrykker det *«Barn skaper sin egen kultur ut fra sine egne opplevelser» s. 42 i Rammeplanen for barnehager.*

Vi har ellers jobbet med følelser. Dette har vi flettet inn i bruk av kulturformidling med eventyr , fortellinger og troll. Rammeplanen sier at : «…*gjennom arbeidet med kunst- og kulturformidling skal barnehagen ta i bruk fantasi, kreativ tenkning og skaperglede»*, noe de absolutt har vist denne måneden. De har også fått satt ord på følelser som visse kulturelle uttrykksformer kan gi. Rammeplanen sier at vi skal sørge for å gi barna varierte og positive erfaringer med å bruke språket som kommunikasjonsmiddel, som redskap for tenkning og som uttrykk for egne tanker og følelser (Rammeplanen s. 35)

 Vi har benyttet oss av fortellerstol i samling, brukt tid til samtale, fortellinger og latt barna få male følelsene sine. Kjempemodige barn har tatt plass i stolen og fortalt om en gang de ble redde.

Da vi skulle male sinne, var det en 3-åring som sa: «Jeg er sinna!», mens han malte masse sort med store armbevegelser . Barn forstår og er mer kompetente enn vi noen ganger tror. Til og med abstrakte ting som følelser kan små barn gripe og uttrykke.

Sammen med Trolltema har følelsene blitt belyst på flere måter. Man kan bli både sint og redd, men det er ikke farlig å ha disse følelsene. Kanskje Troll er sinte fordi de egentlig er innmari redde? Vi har lært barna hva de kan gjøre dersom de blir redde. Barna har svart at de kan velge seg et fang, gå vekk eller gråte. De er reflekterte og vårt mål er at barna skal bli flinke til å skjerme seg selv også. Det er ikke alltid man faktisk kan skjerme barna for alt.

Vi har også vært i gymsal og smakt litt på regellleker, som Trollhatten og «Alle mine duer kom hjem»

**Desember:**

Vi har en litt annen organisering av klubben i desember. Vi har valgt å dele gruppa inn i to mindre grupper. Dette fordi pedagogene har kontortid, som må avvikle,og vi vil på denne måten få en bedre opplevelse for barna og de voksne slik.

Noen vil da starte ute på morgenen på onsdager og torsdager mens de andre vil være inne. Alle gruppene får tilpassede aktiviteter ute, som inne. Vi ønsker at dere kan forberede barna på at de skal starte dagen ute.Det blir en felles julesamling for ele gruppa inne rett før lunsj. Erfaringene vi har gjort i gymsalen er at vi ar veldig mange,21 stk å kle på. Dette har ikke vært en god situasjon for barn og voksne. Vi må derfor dele i mindra grupper. Vi deler i gruppa i 3, og Ricard går sammen med Vikingklubben førstkommende tirsdag. Gruppa består av: Vilma, June, Oline, Erlend og Marius

**Tirsdager ;**

 **GYMSAL sammen med Vikingklubben :** Gr. 1 Vilma, June, Oline, Erlend og Marius. *Førstkommende tirsdag blir de med Vikingklubben i gymsal. Ta med en liten sekk med innesko og vannflaske.*

**Onsdager;**

**UTE PÅ MORGENEN: Gr. 1: Thea, Viktoria, Marius, Erlend, Jakob, Elliot, Vilma og Sverre.**

**UTE ETTER LUNSJ: Gr. 2 Marcus, Vetle, Leon, Hanna, Celine, Jonas, Oline og June**

**Torsdager;**

**UTE PÅ MORGENEN: Gr. 2: Marcus, Vetle, Leon, Hanna, Celine, Jonas, Oline og June**

**UTE ETTER LUNSJ:** **Gr. 1:** **Thea, Viktoria, Marius, Erlend, Jakob, Elliot, Vilma og Sverre.**

De som har vært ute på morgenen er så inne etter lunsj.

**ADVENT**

Adventstiden er en tid av spenning og venting og dette vil være i fokus hele desember.

Vi kommer til å markere den kristne julehøytiden ved å snakke om figurene i juleevangeliet; Maria, Josef, Jesusbarnet, stallen, eselet, julestjernen, de tre vise menn.

Vi feirer ikke, men markerer den.

Rammeplanen sier at barnehagen skal*»… la den kristne kulturarven komme til uttrykk blant annet gjennom høytidsmarkeringer og la barna bli kjent med kristne høytider og tradisjoner…»* (s. 47)

Vi ønsker ikke å ta fra hjemmet juleforberedelsene, men vi er et godt supplement til det dere ønsker at barnet deres skal få oppleve av ventetiden.

Med ønske om en fin adventstid

Vennlig hilsen

Ellinor, Richard

Veronica og Inger Adèle.